**โครงการอบรมเสริมสร้างศักยภาพการจัดบริการเภสัชกรรมในหน่วยบริการปฐมภูมิ
คปสอ.พร้าว ประจำปีงบประมาณ 2568**

**1. หลักการและเหตุผล**

 การเสริมสร้างศักยภาพการจัดบริการเภสัชกรรมในหน่วยบริการปฐมภูมิ ถือเป็นหนึ่งในภารกิจสำคัญของคปสอ.พร้าว ที่สอดคล้องกับนโยบายกระทรวงสาธารณสุขปี 2568 ภายใต้วิสัยทัศน์ "ประชาชนสุขภาพดี เจ้าหน้าที่มีความสุข และระบบสุขภาพยั่งยืน" โดยมุ่งเน้นการพัฒนาความเป็นเลิศใน 5 ด้าน ได้แก่ ด้านส่งเสริมสุขภาพ ป้องกันโรค และคุ้มครองผู้บริโภค ด้านบริการ ด้านบุคลากร ด้านบริหารด้วยธรรมาภิบาล และด้านเศรษฐกิจสุขภาพ การพัฒนาศักยภาพบุคลากรในการจัดการระบบยาในหน่วยบริการปฐมภูมิ จึงเป็นกลไกสำคัญในการยกระดับคุณภาพบริการให้มีมาตรฐาน ปลอดภัย และมีประสิทธิภาพ

 จากผลการตรวจประเมินคุณภาพมาตรฐานบริการสุขภาพปฐมภูมิ ในปีงบประมาณ 2567 ที่ผ่านมา ในหมวดที่ 1 ส่วนที่ 7 ด้านการจัดบริการเภสัชกรรมและงานคุ้มครองผู้บริโภคด้านสุขภาพ พบว่ายังมีช่องว่างในการดำเนินงานด้านการจัดบริการเภสัชกรรมในหน่วยบริการปฐมภูมิของคปสอ.พร้าว ในประเด็นสำคัญ 3 ด้าน ได้แก่ การพัฒนาระบบการควบคุมและเบิกจ่ายเวชภัณฑ์ให้มีประสิทธิภาพ การส่งเสริมการใช้ยาอย่างสมเหตุผลและปลอดภัย และการพัฒนาระบบการเฝ้าระวังและรายงานอุบัติการณ์ความคลาดเคลื่อนทางยา จึงมีความจำเป็นอย่างยิ่งในการจัดการอบรมเสริมสร้างศักยภาพการจัดบริการเภสัชกรรมในหน่วยบริการปฐมภูมิ

คปสอ.พร้าว ประจำปีงบประมาณ 2568

 การดำเนินการดังกล่าวจะอยู่ภายใต้กรอบ 12 แผนงาน 28 โครงการ และ 35 ตัวชี้วัดของกระทรวงสาธารณสุข โดยมุ่งหวังให้เกิดการพัฒนาอย่างต่อเนื่องและยั่งยืน ผ่านการสร้างเครือข่ายการสนับสนุนทางวิชาการระหว่างเภสัชกรโรงพยาบาลแม่ข่ายและ รพ.สต. เพื่อยกระดับคุณภาพการบริการด้านยา ส่งเสริมความปลอดภัยของผู้รับบริการ และเพิ่มการเข้าถึงบริการสุขภาพที่มีคุณภาพของประชาชนในพื้นที่ผ่านเครือข่ายบริการสุขภาพปฐมภูมิ

**2. วัตถุประสงค์**

 2.1 เพื่อพัฒนาระบบการควบคุมและเบิกจ่ายเวชภัณฑ์ในหน่วยบริการปฐมภูมิให้มีประสิทธิภาพและได้มาตรฐาน

 2.2 เพื่อส่งเสริมการใช้ยาอย่างสมเหตุผลและปลอดภัยในหน่วยบริการปฐมภูมิ

 2.3 เพื่อพัฒนาระบบเฝ้าระวังและรายงานอุบัติการณ์ความคลาดเคลื่อนทางยาในหน่วยบริการปฐมภูมิ

 2.4 เพื่อสร้างเครือข่ายการสนับสนุนทางวิชาการด้านเภสัชกรรม ระหว่างโรงพยาบาลแม่ข่ายและหน่วยบริการปฐมภูมิ



**3. กลุ่มเป้าหมาย...**

**3. กลุ่มเป้าหมาย**

 พยาบาลและเจ้าหน้าที่หน่วยบริการปฐมภูมิ ในพื้นที่อำเภอพร้าว จำนวน 24 คน

**4. พื้นที่ดำเนินงาน**

 โรงพยาบาลพร้าว อำเภอพร้าว จังหวัดเชียงใหม่

**5. กิจกรรม และกระบวนการดำเนินงาน**

 5.1 การอบรมเสริมสร้างศักยภาพการจัดบริการเภสัชกรรมในหน่วยบริการปฐมภูมิ คปสอ.พร้าว ประจำปีงบประมาณ 2568

 5.2 ติดตามและประเมินผล รายงานการพัฒนางานด้านการจัดบริการเภสัชกรรมในหน่วยบริการปฐมภูมิ หลังกระบวนการอบรม

**6. ตัวชี้วัดความสำเร็จของโครงการ**

 6.1 ตัวชี้วัดด้านการพัฒนาระบบควบคุมและเบิกจ่ายเวชภัณฑ์

* + ร้อยละ 100 ของหน่วยบริการปฐมภูมิมีระบบการควบคุมและเบิกจ่ายเวชภัณฑ์ตามมาตรฐาน
	+ ร้อยละ 0 ของรายการยาที่หมดอายุในคลัง

 6.2 ตัวชี้วัดด้านการส่งเสริมการใช้ยาอย่างสมเหตุผล

การสั่งใช้ยาปฏิชีวนะในกลุ่มโรคเป้าหมาย เป็นไปตามเกณฑ์ RDU
 6.3 ตัวชี้วัดด้านระบบเฝ้าระวังและรายงานอุบัติการณ์

* อัตราการรายงานอุบัติการณ์ความคลาดเคลื่อนทางยาเพิ่มขึ้นร้อยละ 20 จากปีที่ผ่านมา
* ร้อยละ 100 ของอุบัติการณ์ความคลาดเคลื่อนทางยาระดับ E ขึ้นไปได้รับการทบทวนและวางมาตรการป้องกัน

 6.4 ตัวชี้วัดด้านเครือข่ายสนับสนุนวิชาการ

* ร้อยละ 80 ของบุคลากรกลุ่มเป้าหมายเข้าร่วมกิจกรรม Knowledge Sharing Forum

**7. ระยะเวลาดำเนินงาน**

 กรกฎาคม ถึง สิงหาคม 2568

**8.งบประมาณ...**

**8. งบประมาณ**

 สนับสนุนจากงบเงินบำรุงโรงพยาบาลพร้าว ปีงบประมาณ 2568 จำนวนเงิน 4,500 บาท (สี่พันห้าร้อยบาทถ้วน) โดยมีรายละเอียดดังนี้

 กิจกรรมที่1 อบรมเสริมสร้างศักยภาพการจัดบริการเภสัชกรรมในหน่วยบริการปฐมภูมิ คปสอ.พร้าว ประจำปีงบประมาณ 2568

 1. ค่าอาหารกลางวัน จำนวน 24 คน x 70 บาท x 1 มื้อ เป็นเงิน 1,680 บาท

 2. ค่าอาหารว่างและเครื่องดื่ม จำนวน 24 คน x 25 บาท x 2 มื้อ เป็นเงิน 1,200 บาท

 3. ค่าวัสดุสำนักงาน เป็นเงิน 600 บาท

 4. ค่าจ้างถ่ายเอกสารประกอบการประชุม เป็นเงิน 480 บาท

 5. ค่าจ้างทำป้ายไวนิล ขนาด 1 ม. x 3 ม. จำนวน 1 ผืน x 540 บาท เป็นเงิน 540 บาท

**รวมเงินทั้งสิ้น**  **จำนวน 4,500 บาท (สี่พันห้าร้อยบาทถ้วน)**

 **หมายเหตุ** ค่าใช้จ่ายทุกรายการสามารถถัวเฉลี่ยกันได้ตามความเหมาะสม(ภายในกิจกรรมเดียวกัน)

**9. ผู้รับผิดชอบ**

 9.1 นางสาวพิมลมาศ ณ เชียงใหม่ เภสัชกรชำนาญการพิเศษ

 9.2 นางสาวนิตยา ประสงค์ เภสัชกรชำนาญการ

 9.3 นางสาวณัฐธิดา สุขสาย เภสัชกรปฏิบัติการ

**10. การติดตามกำกับและประเมินผล**

 10.1 เภสัชกรพี่เลี้ยง ติดตามการดำเนินงานในพื้นที่อย่างน้อยเดือนละ 1 ครั้ง

 10.2 รวบรวมและวิเคราะห์รายงานอุบัติการณ์ความคลาดเคลื่อนทางยาทุกเดือน

 10.3 ติดตามข้อมูลการสั่งใช้ยาปฏิชีวนะในกลุ่มโรคเป้าหมายทุกไตรมาส

 10.4 ประเมินผลระบบการควบคุมและเบิกจ่ายเวชภัณฑ์ ด้วยแบบประเมินมาตรฐานบริการสุขภาพ
ปฐมภูมิ

**11. ผลที่คาดว่าจะได้รับ**

 11.1 ด้านระบบบริการ

 - หน่วยบริการปฐมภูมิมีระบบการจัดการด้านยาที่มีประสิทธิภาพและได้มาตรฐาน

 - มีระบบการเฝ้าระวังและป้องกันความคลาดเคลื่อนทางยาที่มีประสิทธิภาพ



11.2 ด้านบุคลากร...

 11.2 ด้านบุคลากร

 - บุคลากรมีความรู้และทักษะในการจัดการระบบยาเพิ่มขึ้น

 - เกิดเครือข่ายการเรียนรู้และพัฒนางานร่วมกันระหว่างหน่วยบริการ

 - บุคลากรมีความมั่นใจในการปฏิบัติงานด้านเภสัชกรรมมากขึ้น

 11.3 ด้านผู้รับบริการ

 - ผู้รับบริการได้รับบริการด้านยาที่มีคุณภาพและปลอดภัย

 - ลดความเสี่ยงจากการเกิดอาการไม่พึงประสงค์จากการใช้ยา

 - เพิ่มความเชื่อมั่นในระบบบริการสุขภาพปฐมภูมิ

 11.4 ด้านองค์กร

 - คปสอ.พร้าว มีแนวปฏิบัติที่ดีในการจัดการระบบยาที่สามารถเป็นต้นแบบได้

 - เกิดการพัฒนาคุณภาพบริการอย่างต่อเนื่องและยั่งยืน

 - ลดค่าใช้จ่ายที่เกิดจากความสูญเสียในระบบยา

**ผู้เสนอโครงการ** (ลงชื่อ)...........................................................

 (นางสาวนิตยา ประสงค์)

 เภสัชกรชำนาญการ

**ผู้เห็นชอบโครงการ** (ลงชื่อ)............................................................

 (นายกิตติพงษ์ ทีฆพุฒิ)

 นายแพทย์ชำนาญการ รักษาการในตำแหน่ง

 ผู้อำนวยการโรงพยาบาลพร้าว

**ผู้อนุมัติโครงการ** โครงการอบรมเสริมสร้างศักยภาพการจัดบริการเภสัชกรรมในหน่วยบริการปฐมภูมิ

 คปสอ.พร้าว ประจำปีงบประมาณ 2568

 งบประมาณ 4,500 บาท (สี่พันห้าร้อยบาทถ้วน)

(ลงชื่อ)........................................................

